
Da li je ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** obećan svakom čovjeku koji nauči ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** napamet, tj. koji postane hafiz, i koji ga ponavlja sve dok mu mozak bude zdrav, da li će svaki hafiz na Velikom danu Allaha zamoliti da deset ljudi, koje on želi, uđe u Džennet iako su zaradili ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** za svoga života?


* 
* 
* 
* 
* 
* 
* 

 
Da li će svi hafizi uću u džennet i imati mogućnost šefaata za deset ljudi?

Na samom početku treba kazati da je za učenje Kur’ana napamet u sunnetu Allahovog Poslanika obećana velika nagrada. Kazao je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***: “Na Sudnjem danu nosiocu Kur’ana kazat će se: ‘Uči i uzdiži se kao što si ga učio na dunjaluku, zaista je tvoja deredža ondje gdje proučiš zadnji ajet.’” (Tirmizi, Ebu Davud, od Abdullaha b. Amra, r. a., a vjerodostojnim ga je ocijenio šejh Albani)


Međutim, to ni u kojem slučaju ne znači da će u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** ući svi koji budu znali ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** napamet, tj. hafizi. To pitanje se vraća na njih i na njihova ostala djela, tako da, ako bi neko znao Kur’an napamet, a u osnovi je ***[licemjer](https://pitajucene.com/search/licemjer/questions/ "Pretraži pitanja o licemjerima")***, za takvu osobu ne možemo kazati da će je to uvesti u Džennet. Štaviše, Allahov Poslanik zaprijetio je, kao što je zabilježeno u vjerodostojnom hadisu od Ebu Hurejre, r. a., da će od prve tri skupine ljudi na Sudnjem danu u ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** biti bačeni: onaj koji je poginuo u borbi prikazujući se kao mudžahid, a zapravo se borio da bi ga ljudi pohvalili i kako bi se dokazao u borbi; onaj ko je udjeljivao ***[imetak](https://pitajucene.com/search/imetak/questions/ "Pretraži pitanja o imetku")*** kako bi se za njega kazalo da je dobročinitelj; hafiz koji je učio Kur’an kako bi se za njega kazalo da je karija – učač.


Što se tiče dijela pitanja da će hafiz imati mogućnost zauzimanja – šefata za deset članova svoje porodice koji su zaslužili patnju Džehennema, meni nije poznat vjerodostojan dokaz koji to potvrđuje, a pošto je to stvar gajba, nije nam dozvoljeno da potvrdimo spomenutu konstataciju osim na osnovu validnog dokaza.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


